runetrust/blame-folketinget-dk huggingface dataset:
Eva Kjer Hansen (V), 2006-11-24:
Så skal jeg sige noget til fru Lissa Mathiasen omkring hele den her diskussion om, hvilke boliger der er omfattet af det, og der må jeg gå tilbage til den lovgivning, som den daværende regering fik gennemført i 1999, hvor den daværende ansvarlige minister, fru Jytte Andersen, siger: »Baggrunden for at inddrage de ...kommunale almene ældreboliger under Landsbyggefonden er, at der er tale om almene boliger.
Margrete Auken (SF), 2001-10-04:
Vores politiarbejde er noget af det bedste, vi har, og jeg er da også glad for, at kritikken af bistanden til politiet i Gaza forstummede, da man kom lidt ind i sagen, for selvfølgelig kan vi jo ikke sige, at disse her lande skal være fuldstændig i orden, inden vi vil give bistand.
Aaja Chemnitz (IA), 2023-05-12:
For Grønlands vedkommende er det jo næsten en fjerdedel af vores befolkning, der bor i Danmark, og jeg synes egentlig, det er ret fint, at der også er en grønlandsk og færøsk repræsentation i dansk politik – det kunne også være i kommunalbestyrelser rundtomkring.
Johanne Schmidt-Nielsen (EL), 2017-03-23:
Tænk, hvis det smitter, om jeg så må sige, tænk, hvis Tyskland og alle landene dernedad siger, at de så også vil tage 0 flygtninge, så vil man stå i en situation, hvor de, der tilfældigvis har Europas ydre grænser, skal tage imod alle verdens flygtninge, skulle jeg til at sige, alle de flygtninge, som kommer til Europa.
Knud Erik Kirkegaard (KF), 1998-10-22:
Så kan jeg til sidst sige til fru Jette Gottlieb omkring de unge, at den største succes, der har været i dansk arbejdsmarkedspolitik på det sidste, netop er den særlige ungeordning, der blev lavet for ganske få år siden, og som i og for sig afskaffede ungdomsarbejdsløsheden næsten med et hug.
Ole Sohn (SF), 2011-11-30:
Vækstkautioner dækker et andet spekter af virksomheder, men jeg vil da ikke afvise, at man kan gøre betingelserne for kautionsmuligheder bedre og måske også tilpasse dem bedre, sådan at små og mellemstore virksomheder får bedre mulighed for at gøre brug af den facilitet.
Søren Kolstrup (EL), 1998-11-12:
Det ville ellers være oplagt at se på, hvilke staldtyper og opdrætsmetoder m.v. der er bedst til at styrke dyrenes immunforsvar frem for at svække det. Ligesom på flere andre områder er der behov for forskning i avl af både dyr og planter, hvor der satses på kvalitet frem for pris.
Frank Aaen (EL), 2007-12-06:
Det vil jeg også gerne bore lidt mere i, for Finansudvalget kan vel stadig væk kun agere ud fra en vedtaget finanslov; og det kan jo ikke gå ud over det, der er bevilget i den finanslov, der er gældende, herunder det, vi nu snart vedtager, om bare at videreføre 2007-finansloven.
Poul Andersen (S), 2006-05-11:
Jeg vil gerne gå videre med de ting, så derfor vil jeg også minimere min taletid og prøve at trække nogle af de ting frem, som jeg mener vi skal være opmærksomme på, for jeg fornemmer meget, at med hensyn til det, hr. Martin Lidegaard har forespurgt ministeren om her, vil ministeren være helt åben over for den proces, der skal i gang.
Morten Helveg Petersen (RV), 2002-01-17:
Jeg skal ikke gentage hovedpointerne, i og med at den gule lampe allerede er begyndt at lyse, men det står i hvert fald tindrende klart, at Det Radikale Venstre vender sig mod finansieringen af fremtidens velfærdssamfund ved at tage midler fra de fattigste på denne her klode.
Jacob Jensen (V), 2013-01-24:
Jeg vil bare i al stilfærdighed spørge ordføreren, om ordføreren mener, at der kunne være en sammenhæng mellem på den ene side den politik, som regeringen nu sammen med Enhedslisten fører over for erhvervslivet, hvor man så igen i den her sammenhæng pålægger dem ekstra skatter og afgifter, og på den anden side den analyse, som erhvervs- og vækstministeren kom med for nogle dage siden, hvor hun sagde, at der tilsyneladende er store dele af erhvervslivet, som modarbejder regeringen.
Lise Hækkerup (S), 1999-01-21:
Samtidig skal jeg understrege, at en øget åbenhed og gennemsigtighed, vel i virkeligheden to sider af samme sag, i forbindelse med privat finansiering af offentlig forskning ikke må blive en barriere for et øget samarbejde mellem forskningen og det private erhvervsliv eller for en større nyttiggørelse af forskningsresultater.
Søren Søndergaard (EL), 1997-12-04:
Hvis man anlægger den indfaldsvinkel, er det klart, at værnepligten ud fra et sådant synspunkt skulle have en meget mere udvidet fortolkning end den meget snævre militære fortolkning, der anlægges, og så er vi straks ovre i noget, hvor Enhedslisten meget bedre kan være med, og hvor Enhedslisten har en række forslag til, hvordan man kan bruge tiden konstruktivt på at undgå krig og ballade.
Lene Espersen (KF), 2003-01-23:
Jeg kan i den forbindelse henvise til, at Civilretsdirektoratets samværsstatistik for 2001 viser, at netop barnets mening er begrundelse for at ophæve eller afslå samvær i 36 pct. af Statsamtets afslagssager. Hvad vi jo imidlertid skal være opmærksom på, og det er jeg også helt sikker på at forslagsstillerne er, er, at barnet ofte befinder sig i en loyalitetskonflikt mellem forældrene, og vi må ikke pålægge et barn for stort ansvar i den situation, som jo i forvejen er meget belastende for barnet. Et mindre barn vil ofte ikke kunne overskue konsekvensen af at sige nej til samvær.
Jes Lunde (SF), 2000-12-13:
Men for at sådan noget kommer igennem i en forhandling, skal der jo være et parti, der prioriterer det, som siger, at i det omfang, vi bidrager til finansieringen i den her aftale, skal pengene faktisk bruges dér, vi topprioriterer det her. Det var CD, der gjorde det, og derfor er det der, æren skal placeres.
Ebbe Kalnæs (CD), 2001-05-28:
er, at man vil og tør sige de ting, der skal siges i den sammenhæng, og at man vil lade være med at forsøge at forklare alle, at vi kan beskytte dem mod alting, og at lige netop de ikke skal bidrage, for det skal vi alle. Som jeg også tidligere har nævnt, må vi sige, at hvis ikke udvikling og velfærd kommer til de fattige, så kommer de fattige til velfærden.
Kristian Pihl Lorentzen (V), 2012-02-02:
Der bør også tages højde for, at ny teknologi, der bare inden for det sidste år er kommet på banen, kan bidrage til at effektivisere kørselsplanlægningen, så vi ikke bruger flere skattekroner til udførelsen af den offentlige servicetrafik ude i landet end nødvendigt.
Rasmus Prehn (S), 2017-03-29:
Jeg skal læse mit spørgsmål op: Hvilke initiativer har ministeren planlagt for at nedbringe antallet af selvmordsforsøg i bl.a. Nordjylland, som på 4 år er fordoblet, jævnfør en ny rapport fra Center for Selvmordsforskning omtalt i Nordjyske Stiftstidende den 15. marts 2017?
Lene Espersen (KF), 2010-01-20:
Her fordeler vi jo godt 9 mia. kr. til uddannelse, forskning og innovation, og her er der ingen tvivl om, at Den Grønne Fond, der er ny, og som vi lige nu behandler i Folketingssalen, er en af de ting, der skal til, hvis dansk erhvervsliv også skal omstilles til en mere grøn økonomi og til der, hvor efterspørgslen vil være i fremtiden.
Bjarne Corydon (S), 2012-05-09:
Med et håndværkertilbud er man glad for grunden og for beliggenheden og synes, det grundliggende fundament er i orden, man river det ikke ned, men man flytter ind, og så skal man virkelig bruge noget knofedt for at bygge det op, og sådan er det også med dansk økonomi i mine øjne.
Martin Lidegaard (RV), 2013-10-22:
Det har været prøvet før, men det skal ikke hindre os i at gøre det igen og derved under alle omstændigheder forhåbentlig gøre det lettere med det lovforslag, vi har her, at håndtere det her med at kunne få hjælp til at beregne gevinsterne troværdigt for en helt almindelig husejer eller bygningsejer, sådan at banken eller realkreditten ved, at der er de her økonomiske gevinster, og dermed derfor forhåbentlig er mere villige til også at give lånet, der skal til, for at gennemføre selve tiltaget, selve energirenoveringen.
Nanna Westerby (SF), 2011-03-31:
Det er jo bemærkelsesværdigt, at ordføreren står og taler så meget om, at uddannede unge er Danmarks råstof, når man samtidig har støttet en regering, der har ført en politik, hvor undervisningstaxametrene på professionshøjskolerne er blevet 6 pct. mindre fra 2002 og, hvis man fortsætter med regeringens politik, frem til 2014; det støtter Dansk Folkeparti jo.
Christian Juhl (EL), 2017-06-01:
For i regeringsgrundlaget står der netop, at det her sagsområde skal svare til standarden i Danmark, og det er jo også det, der foreslås med det her, idet man pålægger regeringen at tage de nødvendige lovgivningsinitiativer, herunder at sikre de fornødne ressourcer til, at lovenes hensigt efterleves, med henblik på at Grønland er underlagt de samme standarder som Danmark på justitsområdet.
Søren Pape Poulsen (KF), 2017-04-19:
Og jeg har jo med glæde konstateret, at SF, selv om man sådan set ikke er enig i finansieringen af rocker-bande-pakken, vil stemme for rigtig mange af tiltagene, og det glæder jeg mig over, og jeg glæder mig til at snakke ungdomskriminalitetspakke senere.
Jan E. Jørgensen (V), 2013-10-10:
I bemærkningerne til lovforslaget står der beskrevet vedrørende den tidligere prøve, at ansøgeren skal dokumentere kendskab til danske samfundsforhold, dansk kultur og historie, og det erstattes så med en ny prøve, hvor der står, at man skal vægte aspekter af det hverdagsliv og det aktive politiske liv, som møder borgerne i et moderne samfund.
Inger Støjberg (V), 2011-02-08:
Når det så er sagt, vil jeg sige, at jeg synes, at et seniorførtidspensionssystem, der er bygget op fuldstændig ligesom det kendte førtidspensionssystem, er langt at foretrække – dog med den ændring, at der højst skal gå ½ år, før man får svar på, om man bliver tildelt seniorførtidspension, eller om man får et afslag på seniorførtidspension.
Mike Legarth (KF), 2008-05-15:
Så blev det Det Konservative Folkepartis tur, og det er jo noget at følge efter hr. Flemming Bonne, der startede med - ja, jeg føler nærmest, at vi skal have håndklædet eller i hvert fald lommetørklædet frem med alt det vand, der blev hældt ud af ørerne - at fortælle om en ulige og grim kamp; sådan var betegnelsen for forhandlingerne mellem regeringen og kommunerne, som blev benævnt som en tragedie.
Jonas Dahl (SF), 2011-11-10:
Der har vi jo fra nye regerings side lagt op til, at vi netop også synes, der er en vis anstændighed, og derfor bliver vi også nødt til rent faktisk at have respekt for, at der er nogen, der også har behov for at forsørge deres børn, og derfor bliver vi også nødt til at sige, at vi fjerner den her starthjælp og de her fattigdomsskabende ydelser.
Karsten Lauritzen (V), 2011-10-26:
Jeg bliver nødt til igen at spørge ministeren, hvordan ministeren så skråsikkert kan sige, at der er en begrundet frygt for, at folk vil lade være med at gå til lægen, fordi de skal betale et gebyr på 150 kr. Og det er vel at mærke et gebyr, som man kun skal betale, hvis man ikke kan tale dansk, hvilket man må antage, at folk, der ønsker at bo og leve i Danmark og har boet her i mere end 7 år, som sagt kan.
Morten Bødskov (S), 2021-05-03:
En permanent forhøjelse af fradraget for udgifter til forsøgs- og forskningsvirksomhed skønnes at indebære et årligt mindreprovenu på 970 mio. kr. efter tilbageløb og adfærd i årene 2023-2025, faldende til 880 mio. kr. fra 2026 og frem.
Ellen Trane Nørby (V), 2014-06-10:
Kunne statsministeren så ikke bare på det her punkt, når hun nu ikke kunne svare hr. Simon Emil Ammitzbøll på, hvad regeringen generelt vil, ud fra antallet af kommunalt ansatte fortælle, hvor mange færre kommunalt ansatte den her regering har tænkt sig der skal være til næste år, når vi nu ved, at der er blevet 17.000 færre de seneste 2 år?
Lisbeth Bech Poulsen (SF), 2018-03-13:
Vismændene foreslår og har foreslået det i flere omgange, når de har behandlet det her emne, at den samlede beskatning i hvert fald skulle være på 1,2 pct. i gennemsnit, og i den aftale, som regeringen lavede med en række partier, jamen der sænkede man faktisk ejendomsværdiskatten til 0,55 pct. – godt nok med en progressiv beskatning ved ejendomsværdier på over 7,5 mio. kr. – men altså gennemsnitligt langt under det, som vismændene sagde der var det samfundsøkonomisk fornuftige.
Maja Panduro (S), 2016-01-28:
Det er vigtigt, fordi vi bliver nødt til at se på kystbeskyttelsen i hele Danmark samlet set, det er vigtigt, fordi den analyse skal gøre os i stand til så at have den politiske drøftelse, som jeg også tror det er rigtig vigtigt at have på et ordentligt, sagligt og oplyst grundlag.
Peter Skaarup (DF), 2021-11-23:
Og der er der nok en grundlæggende forskel mellem Enhedslisten og Dansk Folkeparti, hvor Enhedslisten er tilbøjelig til at ville handicappe politiet med hensyn til noget helt grundlæggende, som gør, at vi ikke kan opklare alvorlig kriminalitet, mens jeg ikke vil være med til det.
Christoffer Aagaard Melson (V), 2024-11-22:
Det, vi siger, er, at vi ændrer udgangspunktet, så det er mere i sync med, hvad flertallet i befolkningen egentlig synes, men stadig væk med de samme forudsætninger, der handler om, at man skal ind og bekræfte valget, eller at det er de pårørende, der skal tage det endelige valg, hvis man ikke selv har fået bekræftet valget.
Peter Hummelgaard (S), 2023-02-22:
Det skal det jo ikke af den årsag, at vi selvfølgelig synes, det er vigtigt, at når det er, at vi måtte beslutte, at vi skal skærpe straffene, som det bl.a. er afspejlet i regeringsgrundlaget, så vil vi gerne have en forhandlet politisk proces omkring det.
Martin Lidegaard (RV), 2005-03-17:
Vedrørende det tredje, vi har kig på, skal jeg lige sige, at vi er en lille smule forvirrede, men så vidt vi kan gennemskue, bliver der i det nuværende lovforslag givet en ret, om jeg så må sige, blank bemyndigelse til ministeren, for at han enerådigt kan fastsætte fordelingen af taksterne i f.eks. hovedstadsområdet.
Rune Lund (EL), 2007-06-01:
mente 83 pct. af befolkningen i december 2005, at udviklingen gik i den rigtige retning, mens den andel i november 2006 var faldet til 62 pct. I 2005 – ifølge samme undersøgelse – betragtede 46 pct. ISAF-styrken som meget effektiv, i 2006 er det tal faldet til 32 pct. I 2005
Mikkel Dencker (DF), 2005-04-01:
De to foregående ordførere har så glimrende redegjort for problemstillingen, og bortset fra bemærkningerne om relationer til Lenzdommen skal jeg da sige, at jeg til fulde kan tilslutte mig de synspunkter, der er givet udtryk for både fra Socialdemokratiets og Venstres side.
Gitte Lillelund Bech (V), 2013-02-21:
Det vil altså sige, at erhvervsstøtteordninger fra Danmark – sådan nogle, som vi bruger til små og mellemstore virksomheder osv. – vil kunne gå ind og facilitere dele, underleverandører osv., som skal levere til mineprojekterne, og det er da at involvere statslige kroner.
Morten Messerschmidt (DF), 2024-05-17:
Vi har ikke i Danmark i snæver juridisk forstand overdraget beføjelser til EU siden 1998, men jeg tror, de fleste – ikke bare os politikere på Christiansborg og i regeringen osv., men også rigtig, rigtig mange danskere – vil opleve, at EU's magt og EU's suverænitet over Danmark og danskerne er blevet betragteligt udvidet.
Ulrik Kragh (V), 2004-04-16:
Situationen er jo den, at der i lovforslaget netop er taget vide hensyn til, at folk, der har et behov for genhusning - det kan f.eks. være, fordi de bor på de voldanlæg, der skal rømmes, så den del af kulturarven kan reetableres - skal have mulighed for at kunne blive genhuset på Christiania eller et andet sted.
Sophie Hæstorp Andersen (S), 2003-05-20:
Eftersom dette forslag jo er en delvis genfremsættelse af et forslag, som Socialdemokraterne sammen med Det Radikale Venstre selv har fremsat, kommer det jo nok ikke bag på nogen, at vi kan støtte det her forslag her i dag, selv om vi selvfølgelig gerne havde set, at vi havde genfremsat vores forslag i fællesskab.
Rikke Hvilshøj (V), 2006-05-17:
Men igen er jeg nødt til at understrege, at det er meget konkrete sager, og jeg synes sådan set, at den bedste sikring, vi kan give, er ved at sige, at når man vurderer den enkelte sag, skal der ses på, hvad der er behov for af lægelige grunde eller i forbindelse med opklaring af en sag, og så kan man anmode om at få tiden forlænget.
Ole Sohn (SF), 2010-09-07:
De to steder, hvor enhver regering har ansvaret, men hvor den nuværende i den grad fuldstændig ikke har mistet grebet, men aldrig har fået grebet om økonomien, nemlig Forsvarsministeriet og Justitsministeriet, er der, hvor en regering har ansvaret, og det er det sted, hvor man har set økonomien sejle ud over alle grænser.
Holger K. Nielsen (SF), 2000-03-14:
Hvis det er så galt fat med det manglende østrigske opgør med fortiden, og hvis hr. Arne Melchior helt alvorligt mener, at der er reelle nazistiske tendenser i den østrigske befolkning, som udgør en fare for demokratiet i Europa, så er de her sanktioner jo i virkeligheden alt for utilstrækkelige, og så burde man jo for det første have nægtet Østrig at blive optaget i EU i sin tid, og for det andet burde man tage skrappere midler i brug. Jeg er uenig.
Karin Liltorp (ALT), 2025-10-31:
Jeg kunne godt tænke mig at høre, om ordføreren mener, at embedsmændene og politikerne bag dette forslag har en meget bedre forståelse af psykiske sygdomme og psykisk syge kriminelle, der gør, at man kan tillade sig at se bort fra alle de indvendinger, der kommer fra en samlet flok af fagfolk ude i verden.
Jann Sjursen (KRF), 2000-05-25:
Tidligere må man nok sige, at kommunerne - også på grund af den byrdefordeling, der har været mellem stat og kommuner - i alt for høj grad har valgt at førtidspensionere mennesker, som sagtens kunne være aktive på arbejdsmarkedet, om ikke 100 pct., så i hvert fald 50 pct. eller måske endnu mere.
Signe Munk (SF), 2020-10-22:
Derudover er der en forøgelse af den grønne pulje, som jo er en rigtig fin ordning, vi har fået genetableret, nemlig at lokalsamfundene, hvor der bliver opstillet vindmøller eller solceller i nærheden, får en pulje penge, og på den måde holder vi fast i et ret fint princip om, at bor man tæt på steder, hvor det her vigtige bidrag til den danske grønne omstilling sker, så får man altså også lidt penge til lokalsamfundet.
Pelle Dragsted (EL), 2015-11-12:
Der er ikke nogen, der er imod samarbejde, men det, det her handler om, er jo, at man sætter sig ind til et bord, og det resultat, der kommer på det bord, skal man acceptere, selv om der faktisk er et ønske blandt danskerne om ikke at deltage eller at blive underlagt de her regler.
Jan Petersen (S), 1998-05-07:
Man kan sagtens sige, at det ikke er nok, at det ikke er godt nok, at det ikke er pænt; men det er der, gennembruddet er der. Jeg kunne godt spørge, men det bliver så et hypotetisk spørgsmål, om hr. Ole Sohn tror, at et forlig ville have givet samme resultat. Man skal blive ved med at konflikte, til man får sine krav opfyldt, og hr. Ole Sohn er vel trænet i den slags forhandlinger.
Karsten Hønge (SF), 2020-11-12:
Så her er vi jo nødt til at spørge: Hvad er lønmodtagernes retsstilling i den situation, hvor arbejdsgiveren påstår, at det er noget samfundskritisk arbejde, de er i gang med, men hvor det kan dreje sig om ganske almindeligt byggeri, og hvor det mere gælder det økonomisk kritiske, altså virksomhedens kortsigtede profit, end det samfundskritiske?
Kirsten Brosbøl (S), 2015-10-29:
Jeg vil egentlig også rigtig gerne kvittere for Dansk Folkepartis åbenhed i forhold til at kigge på det her med mærkningskrav, for jeg hører det som en åbning, i forhold til at vi i udvalgsbehandlingen i hvert fald skal kigge nærmere på den ændring, som regeringen nu har lavet i forhold til det oprindelige forslag.
Per Clausen (EL), 2010-04-22:
Jeg synes sådan set, at fru Karin Nødgaard i sin indledning var meget præcis og ærlig, i forbindelse med hvordan Dansk Folkeparti ser på situationen for kunst og kultur i dag, for hun sagde, at finanskrisen og den heraf følgende dårlige økonomi stillede kunst og kultur over for nogle nye udfordringer, der måske kunne føre til, at noget blev bedre.
Arne Melchior (CD), 1998-11-18:
er, at det må forbavse, at et parti, som har interesseret sig for dyrevelfærd ved tidligere lejligheder her i salen - og det kan jeg kun glæde mig over og understøtte, for jeg mener også, at aflivning af dyr skal være så hurtig og medføre så lidt lidelse som teknisk muligt - men på hele denne baggrund, både de tidligere forslag og det nuværende fra Dansk Folkeparti, virker det altså besynderligt, at man indskrænker sig til buejagt, som jo i hvert fald talmæssigt kan være stor og slem nok og gal nok, men som jo dog talmæssigt netop er småting i forhold til almindelig jagt.
Per Clausen (EL), 2011-03-23:
Tror fru Pia Olsen Dyhr ikke, at det kan gøre det ganske vanskeligt i fremtiden at løfte problemer med lavtlønsgrupper i den offentlige sektor og at håndtere ligelønsproblemstillinger, hvis vi skal være afhængige af, at det kan finde nåde for EU’s overvågning af vores lønudvikling?
Else Theill Sørensen (KF), 2004-11-11:
Og det er jo rigtigt, som fru Aase D. Madsen nævnede, at der ikke er en fuldstændig skarp adskillelse mellem opgaverne, at det er noget, som man må tage sig af, når bestyrelsen kommer til at arbejde og i øvrigt i den kommende tid.
Jesper Petersen (S), 2015-12-04:
Det er vel velkendt, at vi har et i international sammenhæng ret hårdt beskattende bilafgiftssystem, som beskatter så direkte på værdien, at man altså får ret høje bilpriser, og at også biler, der egentlig er relativt klimavenlige og miljørigtige eller indebærer ny teknologi, bliver uforholdsmæssigt dyre.
Astrid Krag (S), 2013-11-28:
Vi har fokus på den alvorlige sygdom, som astma jo er for både børn og voksne, og der må ikke herske tvivl om, at vi stiler målrettet efter en tidlig opsporing og en mere systematisk indsats for at sikre livskvalitet for den enkelte, for at reducere ulighed i sundhed og for at sikre gode børneliv – også for de unger, der lider af astma.
Morten Homann (SF), 2003-11-11:
Regeringen spillede også ud med nedskæringer på SU, at enhver forbedring for de dårligst stillede skulle finansieres af nogle af landets laveste indkomster, mens man gav skattelettelser til de rigeste og motorvejsbyggerier for milliarder. Så konklusionen må være, at regeringen sætter unges og ikke mindst studerendes økonomi under pres.
Helge Adam Møller (KF), 2003-03-18:
I forlængelse af det, hr. Søren Krarup lige sagde, tror jeg såmænd, at det ikke bare vil være et hav af politiske grædekoner, der vil stå i denne situation og bede om, at dette registrerede par nu skal have asylstatus i Danmark; der vil også være et hav af politiske grædemænd.
Jakob Axel Nielsen (KF), 2008-04-09:
Hvis der kommer andre aspekter frem under den forestående drøftelse og politiske behandling, ja, så er jeg, som jeg også nævnte i besvarelsen af det forrige spørgsmål, naturligvis meget åben over for ligeledes at tage disse aspekter op til en nærmere granskning, bare det bidrager til at løse problemet.
Villy Søvndal (SF), 2004-03-25:
Nu står vi så med et forslag, der betyder, at statsmagten går ind, ikke på et voldsomt vigtigt samfundsområde, hvor et kæmpestort problem skal løses, men på et område, hvor det drejer sig om børns udvikling, og laver meget detaljerede regler for, hvad et barn skal gennemgå.
Marcus Knuth (KF), 2022-03-02:
Altså, vil ministeren sætte sig ned sammen med os og sige, at nu strammer vi op på reglerne for permanent ophold – for der er også nogle forfærdelige tal, der viser, hvor mange der begår kriminalitet der – og at vi også strammer op på især den her kategori af unge i aldersgruppen 18-23 år, der begår supermeget kriminalitet, efter at de har fået statsborgerskab?
Anders Kronborg (S), 2026-02-05:
Der kunne jeg bare godt tænke mig at spørge formanden for Folketingets Indfødsretsudvalg, om det ikke er korrekt, bare sådan i forhold til mine erindringer, at den person erhverver sig dansk pas, mens der er en konservativ justitsminister, og at det er igennem 00'erne, hvor Dansk Folkeparti sidder som de afgørende mandater.